مقدونیه ده رفراندومون تاریخی بللی اولدو
مقدونیه مجلیسی، یونانیستان ایله آرالارنداکی آد پروبلمینی حل ائدن موقاویله‌یه دایر ایستیشاری رفراندومونون 30 سپتامبردا کئچیریلمه‌سی قراری آلدی.
مجلیسده، ایکی اؤلکه آراسیندا آد پروبلمینی حلّ ائدن موقاویله‌یه دایر مقدونیه نین دوزنلنمسی اوچون سس وئرمه کئچیریلیب.
سسوئرمه‌ده، 120 صندلیک مجلیسین 68 میللیتی مقدونیه دوزنلنمسی لئهینه سس وئررکن، هئچ بیر میللیت "خیر"، یا دا "طرفسیز" سس وئرمه‌دی.
52  میللیت ایسه سس وئرمه‌یه قاتیلمادی.
مجلیس صدری تلت جعفری، مقدونیه دکی پروبلمین "مقدونیه و یونانیستان آراسین‌داکی آنلاشمانین قبول ائده‌رک آوروپا بیرلیگی و ناتو عضو‌لوگونه وارسینیز؟" شکلینده اولاجاغینی آچیقلاییب.
بو سازیشه قارشی چیخان موخالیفت پارتیسی ایچ مقدونیه اینقیلابچی اؤرگوتو- مقدونیه میللی دموکراتیک بیرلیگی (VMRO-DPMNE) میللت وکیل‌لری ایسه پروبلمین "دقیقلشدیریلممیش، چوخ معنا‌لی و وطنداش‌لار اوچون مانیپولاتیف" اولدوغو و بو سببله ده سالونو ترک ائده‌رک سس وئرمه‌یه قاتیلمادی.
ایچ مقدونیه اینقیلابچی اؤرگوتو- مقدونیه میللی دموکراتیک بیرلیگی باش کاتیبی ایگور یانوشئو، اوتوروم اؤنجه‌سی وئردیگی آچیقلامادا، موخالیفت طرفین‌دن مومکون بایکوتا توخونا‌راق، پارتیسی‌نین یوکسک سویه‌لی اورقان‌لاری‌نین بو ایستیقامتده آلا‌جاق‌لاری قرارین توپلوم ایله پایلاشاجاغینی وورغولادی.
آلبان‌لار اوچون آلیانس پارتیسی صدری زیادین صلا ایسه،آلبانجانین بو آنلاشمادا رسمی دیل اولا‌راق گؤرولممه‌سی سببین‌دن مقدونیه نین گئرک‌لی اولمادیغینی ایفاده ائتدی.
یونانیستان ایله مقدونیه آراسیندا اوزون ایللردیر سورن "ایسیم سورونونون" چؤزومونه موناسیبتین تاریخی آنلاشما 17 ژوئن ده ایمظالانیب.
اؤلکه‌نین آدینین قوزئی مقدونیه جمهوریتی اولاراق دییشدیریلمه‌سینی نظرده توتان آنلاشما، مقدونیه پارلامنتینده 20 ژوئن ده تصدیق ائتمیشدی.
پرزیدنت ایوانوو ایسه 26 ژوئنده کئچیردیگی مطبوعات کونفرانسیندا مقدونیه آنایاساسینا قارشی اولدوغونو ساووندوغو بو آنشلامانین ایمضالامایاجاغینی آچیقلادی.
آنلاشمانین‌ تکرار مجلیسه قاییدا‌راق 5 ژوئیه تاریخینده ایکینجی دفعه تصدیقلنمه‌سی‌نین آردین‌دان، مجلیس باشقانی تلت جعفری، ایوانووون ایمضاسی اولما‌دان مقدونیه رسمی قزئتینده درج اولوناجاغینی آچیقلامیشدی.
باشدا تورکیه اولماق عذره بیر چوخ دولت، مقدونیه آنایاسا آدی اولان "مقدونیه مجهوریتی" آدی ایله تانییارکن یونانیستان، اؤز سرحدلری ایچینده "مقدونیه" آدلی بیر بؤلگه اولدوغو و بو سببله ده اؤلکه‌نین آدی‌نین دییشدیریلمه‌سینی طلب ائدیردی.
مقدونیه، موستقیل‌لیگینی اعلان ائتدیگی 1991دن بری جنوب قونشوسو یونانیستان ایله داوام ائدن آد پروبلمی سببین‌دن آوروپا بیرلیگ و ناتو-یا عضو اولمور.
مقدونیه نین اولوسلار آراسی تانینیرلیغی، اؤلکه‌نین بمت باش مجلیسینده یئکدیل‌لیکله بمت عضو‌لوگونه قبول ائدیلدیگی 1993-جی ایلین آوریل آییندا قطعیت قازانمیش آنجاق جنوب قونشوسو یونانیستانین اعتراضی موقتی ایستیناد اولا‌راق "کئچمیش یوقوسلاویا جمهوریتی مقدونیه (FYROM)" آدی ایله عضو‌لویه قبول ائدیلمیشدی.
